Terpsikhore

Terpsikhore (gresk: Τερψιχόρη; «den danseglade») var i henhold til gresk mytologi en av de ni muser. Hun var muse for dans og dramatisk korsang. Hennes navn har sin opprinnelse fra de gresk ordene τέρπω («glede/fryd») og χoρός («dans»), og har gitt sitt navn til det engelske begrepet terpsichorean som betyr «av eller relatert til dans».«terpsichorean», Merriam-Webster «terpsichorean», Wiktionary

Hennes foreldre var Zeus og Mnemosyne. Hun var først gudinne for musikk, sang og dans, men i klassisk tid da musene ble gitt særskilte kunstneriske og litterære sfærer ble hennes områder korsang og dans. Hun er vanligvis avbildet sittende mens hun holder et plekter og musikkinstrumentet lyren, omgitt av dansere eller koret. Terpsikhore, Theoi Project 

 Mor til sirenene 
I noen kilder er hun gjort til mor av sirenene, vakre, men farlige kvinnelige vesener som lokket til seg sjøfolk med sin sang. Faren var elve- og sjøguden Akheloos. Apollodor libri IV. v. 895. Apollonios Rhodios skrev Argonautika om de sirenene med «de lyse stemmene, Akheloos' døtre, pleide å forhekse med deres forføreriske melodier hvilken enn sjøfolk som ankret opp der. Yndige Terpsikhore, en av musene, fødte dem til Akheloos, og en tid var de ternene til Demeters prektige datter [Persefone], før hun ble gift, og sang til henne i kor.» Apollonios Rhodios: Argonautika 4. 892 ff

 Musene 
De ni muser er:
 Erato (lyrisk diktning)
 Evterpe (elegisk diktning)
 Kalliope (episk diktning)
 Kleio (historieskrivning)
 Melpomene (tragedie) 
 Polyhymnia (mimisk kunst) 
 Terpsikhore (dans)
 Thalia (komedie) 
 Urania (astronomi)

 Galleri 

 Referanser 

 Eksterne lenker 

 Terpsikhore, Theoi Project
 Warburg Institute Iconographic Database, ca 40 bilder av Terpsikhore i database

Kategori:Muser
Kategori:Kunstgudinner